pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม เปิดการประชุมสัมมนาเพื่อสร้างการรับรู้ข้อมูลข่าวสาร ความเข้าใจ พร้อมรับฟังความคิดเห็น ข้อเสนอแนะ โครงการศึกษาแนวทางและจัดตั้งองค์กรพิเศษ
วันอังคารที่ 5 กันยายน 2566
นายสรพงศ์ ไพฑูรย์พงษ์ รองปลัดกระทรวงคมนาคม เปิดการประชุมสัมมนาเพื่อสร้างการรับรู้ข้อมูลข่าวสาร ความเข้าใจ พร้อมรับฟังความคิดเห็น ข้อเสนอแนะ โครงการศึกษาแนวทางและจัดตั้งองค์กรพิเศษ
....
นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานเปิดการประชุมสัมมนาเพื่อสร้างการรับรู้ข้อมูลข่าวสาร ความเข้าใจ พร้อมรับฟังความคิดเห็น ข้อเสนอแนะ โครงการศึกษาแนวทางและจัดตั้งองค์กรพิเศษเพื่อกํากับการดําเนินโครงการรถไฟความเร็วสูง โดยนายอธิภู จิตรานุเคราะห์ รองอธิบดีกรมการขนส่งทางราง หัวหน้าสํานักงานบริหารการพัฒนาโครงการความร่วมมือด้านรถไฟระหว่างไทย - จีน กล่าวรายงาน ผู้บริหารกระทรวงคมนาคม หน่วยงานภาครัฐ และเอกชนที่เกี่ยวข้องร่วมประชุม ในวันอังคารที่ 5 กันยายน 2566 ณ โรงแรมเชอราตัน แกรนด์ สุขุมวิท กรุงเทพมหานคร
นายสรพงศ์ ไพฑูรย์พงษ์ กล่าวว่า มติคณะรัฐมนตรีได้เห็นชอบให้กระทรวงคมนาคมและหน่วยงานที่เกี่ยวข้อง ร่วมกันพิจารณาแนวทางการจัดตั้งองค์กรพิเศษเพื่อกํากับการดําเนินงานโครงการรถไฟความเร็วสูง โดยกําหนดให้เป็นองค์กรอิสระจากการกํากับกิจการของการรถไฟแห่งประเทศไทย มีโครงสร้างองค์กรที่มีความคล่องตัวและเหมาะสมสําหรับดําเนินกิจการระบบรถไฟความเร็วสูง รวมถึงการกําหนดมาตรการหรือแนวทางในการสนับสนุนด้านบุคลากรและงบประมาณ โดยไม่เป็นภาระผูกพันต่องบประมาณรัฐ สามารถวางแผนและควบคุมให้โครงการสามารถดําเนินการได้อย่างต่อเนื่อง มีประสิทธิภาพ และบริหารความเสี่ยงที่อาจเกิดขึ้นในอนาคต
กระทรวงคมนาคม จึงได้ว่าจ้างกลุ่มบริษัทที่ปรึกษาเพื่อศึกษาแนวทางและจัดทํารายละเอียด  การจัดตั้งองค์กรพิเศษเพื่อกํากับการดําเนินโครงการรถไฟความเร็วสูงให้เป็นไปตามขั้นตอนของกฎหมาย ระเบียบ และมติคณะรัฐมนตรีที่เกี่ยวข้อง โดยมีขอบเขตการดําเนินงาน ดังนี้
1. ศึกษาแนวทางการจัดตั้งองค์กรกํากับรถไฟความเร็วสูงที่ประสบความสําเร็จในต่างประเทศ
2. ศึกษาประเด็นข้อกฎหมายของประเทศไทย แนวทางการจัดตั้งองค์กร แนวทางการระดมทุน รูปแบบโครงสร้างผู้ถือหุ้น และแนวทางการร่วมลงทุน
3. ศึกษาโครงสร้างธุรกิจและโอกาสทางการตลาด
4. วิเคราะห์ผลตอบแทนด้านการเงิน (FIRR) ของโครงการรถไฟความเร็วสูง (รวมทุกเส้นทาง)
5. นําเสนอโครงสร้างขององค์กรและบุคลากร ขอบเขต อํานาจหน้าที่ และความรับผิดชอบ
6. จัดทําแผนการจัดตั้งองค์กรพิเศษ
7. จัดทําแผนการหารายได้จากธุรกิจเดินรถและธุรกิจรอง
8. กําหนดเป้าหมายในการดําเนินงานระยะสั้น ระยะกลาง และระยะยาว
9. กําหนดตัวชี้วัดเพื่อกํากับ ติดตาม ตรวจสอบ และประเมินผลการดําเนินงาน
10. ดําเนินการประชาสัมพันธ์และรับฟังความคิดเห็นจากผู้มีส่วนได้ส่วนเสียและนักลงทุนถึงรูปแบบการจัดตั้งองค์กรพิเศษ
การจัดประชุมในครั้งนี้ เป็นการนําเสนอข้อมูล วัตถุประสงค์ของโครงการฯ พร้อมนําเสนอแนวทาง การพิจารณาและกําหนดรูปแบบความเป็นไปได้ขององค์กรพิเศษเพื่อกํากับการดําเนินการโครงการรถไฟความเร็วสูงของประเทศไทยและให้ความสําคัญในการมีส่วนร่วมของภาคส่วนต่าง ๆ จึงมุ่งเน้นให้ประชาสัมพันธ์อย่างทั่วถึงและเปิดรับฟังความคิดเห็นจากหน่วยงานที่เกี่ยวข้องเพื่อให้การจัดตั้งองค์กรพิเศษเพื่อกํากับการดําเนินโครงการรถไฟความเร็วสูงมีความเหมาะสม ลดภาระงบประมาณของรัฐได้ เป็นความมุ่งมั่นตั้งใจของกระทรวงคมนาคมที่ต้องการเดินหน้าขับเคลื่อนการพัฒนาระบบด้านอุตสาหกรรมระบบรางของประเทศไทยอย่างยั่งยืน
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ ลงพื้นที่ยะลาตรวจติดตามโครงการ OPOAI-C  ณ วิสาหกิจชุมชนกลุ่มน้ำพริกสาวน้อยบ้านดูชง พร้อมตรวจเยี่ยมสถานประกอบการตามโครงการ "เหมืองแร่ดี คู่ชุมชน"
วันอังคารที่ 5 กันยายน 2566
05/09/2566
ผู้ตรวจฯ วีระกิตติ์ ลงพื้นที่ยะลาตรวจติดตามโครงการ OPOAI-C  ณ วิสาหกิจชุมชนกลุ่มน้ําพริกสาวน้อยบ้านดูชง พร้อมตรวจเยี่ยมสถานประกอบการตามโครงการ "เหมืองแร่ดี คู่ชุมชน"
ผู้ตรวจฯ วีระกิตติ์ ลงพื้นที่ยะลาตรวจติดตามโครงการ OPOAI-C  ณ วิสาหกิจชุมชนกลุ่มน้ําพริกสาวน้อยบ้านดูชง พร้อมตรวจเยี่ยมสถานประกอบการตามโครงการ "เหมืองแร่ดี คู่ชุมชน"
วันที่ 30 สิงหาคม 2566 เวลา 8.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม พร้อมด้วยนายสมบัติ สุวรรณมณี อุตสาหกรรมจังหวัดยะลา และเจ้าหน้าที่ลงพื้นที่ตรวจติดตามการดําเนินโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) ณ วิสาหกิจชุมชนกลุ่มน้ําพริกสาวน้อยบ้านดูชง ตําบลพร่อน อําเภอเมือง จังหวัดยะลา โดยมีการพัฒนาผลิตภัณฑ์ใหม่ คือ ไก่ฝอย ทั้งนี้ ได้รับการสนับสนุนจากบริษัท มาร์คเด็ค-ยะลา จํากัด ในการก่อสร้างสถานที่ผลิตให้ได้ตามมาตรฐานอาหารและยา (อย.) ซึ่งจะก่อให้เกิดการกระจายรายได้แก่ชุมชนและสร้างความเป็นอยู่ที่ดีขึ้นให้กับชุมชน
.
และในเวลา 13.30 น. ผู้ตรวจฯ วีระกิตติ์ และคณะลงพื้นที่ตรวจเยี่ยมบริษัท ก่อสร้างเนรมิตร จํากัด ตําบลตาเนาะแมเราะ อําเภอเบตง จังหวัดยะลา เพื่อตรวจติดตามผลการดําเนินโครงการเพิ่มประสิทธิภาพการกํากับดูแล และส่งเสริม การประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" รวมทั้งรับฟังข้อเสนอและปัญหาอุปสรรคในการประกอบกิจการ ทั้งนี้ ผตร.อก. ได้แนะนําสถานประกอบการให้ดําเนินกิจการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะกรรมการประเมินผลการปฏิบัติราชการของส่วนราชการในกระทรวงยุติธรรม ครั้งที่ ๑/๒๕๖๖
วันอังคารที่ 5 กันยายน 2566
05/09/2566
ปลัดกระทรวงยุติธรรม ประชุมคณะกรรมการประเมินผลการปฏิบัติราชการของส่วนราชการในกระทรวงยุติธรรม ครั้งที่ ๑/๒๕๖๖
ปลัดกระทรวงยุติธรรม ประชุมคณะกรรมการประเมินผลการปฏิบัติราชการของส่วนราชการในกระทรวงยุติธรรม ครั้งที่ ๑/๒๕๖๖
ในวันอังคารที่ ๕ กันยายน ๒๕๖๖ เวลา ๐๙.๓๐ น. นางพงษ์สวาท นีละโยธิน ปลัดกระทรวงยุติธรรม เป็นประธานการประชุมคณะกรรมการประเมินผลการปฏิบัติราชการของส่วนราชการในกระทรวงยุติธรรม ครั้งที่ ๑/๒๕๖๖ โดยมี นางธารินี แสงสว่าง รองอธิบดีกรมคุมประพฤติ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสุกัญญา บุษยนาวิน รองอธิบดีกรมบังคับคดี นางสาวจุฑารัตน์ จินตกานนท์ รองอธิบดีกรมราชทัณฑ์ นายโกมล พรมเพ็ง รองอธิบดีกรมพินิจและคุ้มครองเด็กและเยาวชน นายชาตรี จันทร์เพ็ญ รองผู้อํานวยการสํานักงานกิจการยุติธรรม นายปิยะศิริ วัฒนวรางกูร รองเลขาธิการ ป.ป.ส. พันตํารวจโท อานนท์ อุนทริจันทร์ ผู้เชี่ยวชาญเฉพาะด้านคดีว่าด้วยการกู้ยืมเงินที่เป็นการฉ้อโกงประชาชนและคดีว่าด้วยการเล่นแชร์ พันตารวจโทหญิง อัมพิกา ลีลาพจนาพร ผู้อํานวยการกองตรวจพิสูจน์ทางนิติวิทยาศาสตร์ นางกมลรัตน์ จุลสุคนธ์ ผู้อํานวยการสํานักยุทธศาสตร์และแผนสถาบันเพื่อการยุติธรรมแห่งประเทศไทย (องค์การมหาชน) พร้อมด้วย คณะกรรมการผู้ทรงคุณวุฒิ ผู้แทนสํานักงาน ก.พ.ร. ผู้แทนสํานักงบประมาณ ผู้แทนสํานักงานสภาพัฒนาการเศรษฐกิจและสังคมแห่งชาติ เป็นกรรมการ และเจ้าหน้าที่ผู้รับผิดชอบงานพัฒนาระบบบริหารของกระทรวง เป็นกรรมการและเลขานุการ เข้าร่วมฯ ณ ห้องประชุม ๑๐-๐๖ อาคารกระทรวงยุติธรรม และผ่านระบบการประชุมทางไกล (Video Conference)
ในการนี้ ที่ประชุมได้รับทราบกรอบการประเมินผลการปฏิบัติราชการของส่วนราชการ ประจําปีงบประมาณ พ.ศ. ๒๕๖๗ และรายการตัวชี้วัด Strategic KPIs (ของสํานักงาน ก.พ.ร.) นอกจากนี้ ที่ประชุมได้ร่วมกันพิจารณาความเหมาะสมของร่างตัวชี้วัดตามมาตรการปรับปรุงประสิทธิภาพในการปฏิบัติราชการของส่วนราชการในสังกัดกระทรวงยุติธรรม ประจําปีงบประมาณ พ.ศ. ๒๕๖๗ และ Strategic KPIs ที่จะถ่ายทอดเป็นตัวชี้วัดระดับกรม
ทั้งนี้ การประชุมดังกล่าว กลุ่มพัฒนาระบบบริหารกระทรวงยุติธรรม จะนําความเห็นของคณะกรรมการฯ ไปพิจารณา โดยเฉพาะการปรับปรุงและเพิ่มตัวชี้วัดของหน่วยงานในสังกัด เพื่อให้เชื่อมโยงกับ Strategic KPIs โดยให้เป็นไปตามหลักเกณฑ์ค่าเป้าหมายของสํานักงานคณะกรรมการพัฒนาระบบราชการ และขอให้หน่วยงานในสังกัดกระทรวงยุติธรรม ปฏิบัติตามตัวชี้วัดและอยู่บนพื้นฐานของการมุ่งมั่น เพื่อให้เกิดผลสัมฤทธิ์ต่อกระทรวงยุติธรรมต่อไป
รัฐบาลไทย-ข่าวทำเนียบรัฐบาล-ดีอีเอส เปิดโครงการฝึกอบรมเพิ่มประสิทธิภาพการจัดซื้อจัดจ้าง และการบริหารพัสดุฯ
วันอังคารที่ 5 กันยายน 2566
ดีอีเอส เปิดโครงการฝึกอบรมเพิ่มประสิทธิภาพการจัดซื้อจัดจ้าง และการบริหารพัสดุฯ
ดีอีเอส เปิดโครงการฝึกอบรมเพิ่มประสิทธิภาพการจัดซื้อจัดจ้าง และการบริหารพัสดุฯ
วันนี้ (5 ก.ย.66) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดโครงการฝึกอบรมเพื่อเพิ่มพูนประสิทธิภาพการจัดซื้อจัดจ้างและการบริหารพัสดุตามระเบียบกระทรวงการคลัง เพื่อป้องกันความผิดพลาด สําหรับเจ้าหน้าที่พัสดุผู้เริ่มปฏิบัติงานการจัดซื้อจัดจ้างภาครัฐ และหน่วยงานราชการอย่างมีประสิทธิภาพ โดยมีข้าราชการ และเจ้าหน้าที่ที่เกี่ยวข้อง เข้าร่วม ณ โรงแรม ทีเค. พาเลซ แอนด์ คอนเวนชั่น กรุงเทพฯ
____________________
รัฐบาลไทย-ข่าวทำเนียบรัฐบาล-หน.ผู้ตรวจฯ วิษณุ  ลงพื้นที่ยโสธร ตรวจราชการรอบ 2 พร้อมเร่งเจ้าหน้าที่ถ่ายทอดนโยบาย MIND ให้โรงงานในพื้นที่มุ่งยกระดับภาคอุตสาหกรรมให้สามารถอยู่กับชุมชนได้
วันอังคารที่ 5 กันยายน 2566
05/09/2566
หน.ผู้ตรวจฯ วิษณุ  ลงพื้นที่ยโสธร ตรวจราชการรอบ 2 พร้อมเร่งเจ้าหน้าที่ถ่ายทอดนโยบาย MIND ให้โรงงานในพื้นที่มุ่งยกระดับภาคอุตสาหกรรมให้สามารถอยู่กับชุมชนได้
หน.ผู้ตรวจฯ วิษณุ  ลงพื้นที่ยโสธร ตรวจราชการรอบ 2 พร้อมเร่งเจ้าหน้าที่ถ่ายทอดนโยบาย MIND ให้โรงงานในพื้นที่มุ่งยกระดับภาคอุตสาหกรรมให้สามารถอยู่กับชุมชนได้ สร้างภาพลักษณ์และคุณค่าใหม่ของภาคอุตสาหกรรม
วันที่ 30 สิงหาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) ตรวจราชการกรณีปกติ 2/2566 สํานักงานอุตสาหกรรมจังหวัดยโสธร โดนายชาติศักดิ์ จันทร์สุคนธ์ อุตสาหกรรมจังหวัดยโสธร และเจ้าหน้าที่ให้การต้อนรับและรายงานผลการดําเนินงานของสํานักงานอุตสาหกรรมจังหวัด (ตามแบบรายงานผลการปฏิบัติราชการรอบที่ 2/2566) ตามประเด็นการตรวจราชการ โดย หน.ผตร.อก. ได้ถ่ายทอดนโยบายของท่านปลัดกระทรวงอุตสาหกรรม ให้เจ้าหน้าที่มุ่งเน้นการใช้ "หัว และใจ" ในการทํางาน นํานโยบาย MIND ถ่ายทอดให้โรงงานในพื้นที่ มุ่งยกระดับภาคอุตสาหกรรมให้สามารถอยู่กับชุมชนได้ สร้างภาพลักษณ์และคุณค่าใหม่ของภาคอุตสาหกรรม ตามแนวอุตสาหกรรมวิถีใหม่ 4 มิติ คือ 1) ความสําเร็จทางธุรกิจ การปรับธุรกิจให้เหมาะสมกับโลกอนาคต 2) การดูแลสังคมโดยรอบโรงงานอุตสาหกรรม ทั้งยามปกติและเมื่อเกิดวิกฤต 3) การดูแลรักษาสิ่งแวดล้อมที่ตอบโจทย์ไทยและประชาคมโลก 4) การกระจายรายได้ให้แก่ประชาชน และมีชีวิตความเป็นอยู่ที่ดีขึ้น เน้น “การสร้างงาน สร้างอาชีพ” และกระตุ้นผู้ประกอบการให้ดําเนินธุรกิจเพื่อสังคม (Social Enterprise : SE) ทํางานร่วมกับชุมชน และเครือข่ายเพื่อพัฒนาคุณภาพชีวิตให้ประชาชนในพื้นที่อย่างจริงจัง
.
โดยที่ หน.ผตร.อก ได้ให้ข้อเสนอแนะการตรวจราชการ ดังนี้ เน้นย้ําการประชาสัมพันธ์ทําความเข้าใจ และส่งเสริมให้โรงงานอุตสาหกรรมประกอบการตาม นโยบาย MIND ให้ครบทั้ง 4 มิติ ใน 1 โรงงาน การตรวจ กํากับกิจการโรงงานและกิจการเหมืองแร่ ให้ประกอบการให้ถูกต้องตามกฎหมาย ตามแผนงานที่ได้กําหนดไว้ให้ครบถ้วน ให้ สอจ. ติดตามให้โรงงานเข้ารายงานผลการประกอบกิจการตามแบบฟอร์ม (i-single form) ให้ สอจ. ติดตามสถานะภาพปัจจุบันของผู้ประกอบการที่กู้เงินกองทุนต่างๆ ของ อก. อย่างต่อเนื่อง กรณีพบปัญหาในการประกอบกิจการจะได้เข้าไปช่วยแก้ไขปัญหาได้อย่างรวดเร็ว ป้องกันการเกิดหนี้สูญ (NPL) ให้ สอจ. รวบรวมจัดเก็บข้อมูลของมูลค่าเพิ่มทางเศรษฐกิจที่เกิดขึ้นจากการดําเนินงานโครงการพัฒนาภาคอุตสาหกรรมในพื้นที่ ทุกการดําเนินของ สอจ. การแก้ไขปัญหาเรื่องร้องเรียนที่เกิดจากการประกอบกิจการโรงงาน ให้ใช้ "หัวและใจ" ในการปฏิบัติงาน และต้องผลักดันให้โรงงานนํานโยบาย MIND ไปปฏิบัติให้เห็นอย่างเป็นรูปธรรม ให้เร่งประชาสัมพันธ์การรับรองอุตสาหกรรมสีเขียว (GI) ชี้แจงถึงความสําคัญของการเข้าร่วมโครงการฯ พร้อมเชิญชวนสมัครเข้าร่วมโครงการฯ และให้คําแนะนําเพื่อเตรียมความพร้อมสําหรับการยกระดับการรับรองอุตสาหกรรมสีเขียวให้ผู้ประกอบการต่อไป สุดท้าย ได้ให้กําลังใจในการปฏิบัติงานของ สอจ.ยโสธร และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชนต่อไป
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย ร่วมเปิดกิจกรรมเดินวิ่ง
วันอังคารที่ 5 กันยายน 2566
ผู้ว่าการรถไฟแห่งประเทศไทย ร่วมเปิดกิจกรรมเดินวิ่ง
VIRTUAL RUN 72K - 72 ปี กองบังคับการตํารวจรถไฟ
นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) เป็นประธานเปิดกิจกรรม "เดิน/วิ่ง สะสมระยะทาง 72 กม. - 72 ปี แห่งเกียรติยศและความภาคภูมิใจของตํารวจรถไฟในการให้บริการประชาชน" virtual run 72k -72 ปี พร้อมด้วย พล.ต.ต.ชัยรพ จุณณวัตต์ ผบก.รฟ. นายประสิทธิ์ ถาวร ผู้อํานวยการฝ่ายบริการโดยสาร คุณน้ําค้าง พึ่งทอง ผู้บริหาร บ.บุญมาคาร์โก้ คุณอนุสรณ์ มีนะโยธิน ผู้บริหารตลาดโชคชัย4 เจ้าหน้าที่ตํารวจรถไฟ และผู้บริหาร รฟท. ร่วมกิจกรรมฯ ที่สถานีกรุงเทพ (หัวลําโพง)
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การจัดกิจกรรม เดิน-วิ่ง สะสมระยะทาง 72 กม.- 72 ปี แห่งเกียรติยศและความภาคภูมิใจของตํารวจรถไฟฯ เพื่อเป็นการรําลึกถึง กองบังคับการตํารวจรถไฟ (บก.รฟ.) ที่เตรียมจะยุติการปฏิบัติหน้าที่ในวันที่ 16 ตุลาคม 2566 นี้ อีกทั้งเพื่อเป็นการส่งเสริมสุขภาพแก่ข้าราชการตํารวจ ให้มีนิสัยในการรักการออกกําลังกายเพื่อสุขภาพอนามัยที่สมบูรณ์
ทั้งนี้ ผู้สนใจสามารถลงทะเบียนผ่านเวปไชต์ โดยสแกนผ่านคิวอาร์โค้ด จากนั้นผู้ลงทะเบียนจะได้รหัส(BIB) สําหรับใช้ในการส่งผลการสะสมระยะ โดยเปิดสมัครได้ตั้งแต่วันที่ 1 ก.ย. - 30 ก.ย. 2566 จํากัดเพียง 2,123 คน และเริ่มสะสมระยะได้ตั้งแต่ วันที่ 1-30 ก.ย. 2566 สามารถส่งผลได้ตั้งเเต่ วันที่ 1 ก.ย.-16 ต.ค.2566 ที่ https://vr.thai.run/Railwaypolice-VrRun72
สําหรับการวิ่งแบบ VIRTUAL RUN เป็นการวิ่งสะสมระยะ ที่ไหน เมื่อไร ก็ได้ โดยต้องสะสมให้ครบระยะรวม 72K (72 กิโลเมตร) สามารถส่งผลครั้งเดียวหรือส่งผลสะสมไปเรื่อยๆ ก็ได้ โดยใช้ผลวิ่งจากนาฬิกาสมาร์ทวอทช์ หรือ ภาพจากแอปพลิเคชันวิ่ง บนโทรศัพท์มือถือ หรือภาพถ่ายระยะวิ่งบนลู่วิ่งไฟฟ้าก็ได้ และสามารถรับเหรียญได้ที่กองบังคับการตํารวจรถไฟ ในวันที่ 16 ต.ค.66 เวลา 10.00-16.00 น. หรือจัดส่งทางไปรษณีย์ไปยังที่อยู่ของผู้สมัคร (ผู้สมัครออกค่าใช้จ่ายในการส่งเอง) เริ่มจัดส่ง วันที่ 9 ต.ค.2566
นายนิรุฒกล่าวว่า รฟท. ขอเชิญชวนร่วมกิจกรรม และขอขอบคุณกองบังคับการตํารวจรถไฟ ที่ร่วมปฏิบัติภารกิจสําคัญในการป้องกันและปราบปรามอาชญากรรม บนขบวนรถไฟและในพื้นที่ของ รฟท. ด้วยดีเสมอมา นับตั้งแต่ก่อตั้ง “กองตํารวจรถไฟ” เมื่อ พ.ศ.2495 และ ได้เปลี่ยนชื่อเป็น “กองบังคับการตํารวจรถไฟ” เมื่อ พ.ศ.2548 ดําเนินภารกิจดูแลความปลอดภัยของประชาชนในขบวนรถไฟและพื้นที่ของการรถไฟ สืบเนื่องมาจนถึงปัจจุบัน รวมระยะเวลา 72 ปี
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่นครศรีธรรมราช ตรวจราชการรอบ 2 ให้เจ้าหน้าที่มุ่งเน้นการใช้ "หัว และ "ใจ" ในการทำงาน พร้อมเน้นย้ำการนำนโยบาย MIND ถ่ายทอดให้แก่โรงงานในพื้นที่
วันอังคารที่ 5 กันยายน 2566
05/09/2566
ผู้ตรวจภาสกรฯ ลงพื้นที่นครศรีธรรมราช ตรวจราชการรอบ 2 ให้เจ้าหน้าที่มุ่งเน้นการใช้ "หัว และ "ใจ" ในการทํางาน พร้อมเน้นย้ําการนํานโยบาย MIND ถ่ายทอดให้แก่โรงงานในพื้นที่
ผู้ตรวจภาสกรฯ ลงพื้นที่นครศรีธรรมราช ตรวจราชการรอบ 2 ให้เจ้าหน้าที่มุ่งเน้นการใช้ "หัว และ "ใจ" ในการทํางาน พร้อมเน้นย้ําการนํานโยบาย MIND ถ่ายทอดให้แก่โรงงานในพื้นที่
วันที่ 29 - 30 สิงหาคม 2566 นายภาสกร ชัยรัตน์ ผู้ตรวจราชการกระทรวงอุตสาหกรรม ตรวจราชการกรณีปกติ 2/2566 สํานักงานอุตสาหกรรมจังหวัดนครศรีธรรมราช โดยมี นายคณบดี สัมพัชนี อุตสาหกรรมจังหวัดนครศรีธรรมราช และเจ้าหน้าที่ให้การต้อนรับและรายงานผลการดําเนินงานของสํานักงานอุตสาหกรรมจังหวัด นครศรีธรรมราช (ตามแบบรายงานผลการปฏิบัติราชการรอบที่ 2/2566) ตามประเด็นการตรวจราชการ โดยผู้ตรวจภาสกรฯ ได้ถ่ายทอดนโยบายของท่านปลัดกระทรวงอุตสาหกรรม ให้เจ้าหน้าที่มุ่งเน้นการใช้ "หัว และ "ใจ" ในการทํางาน นํานโยบาย MIND ถ่ายทอดให้โรงงานในพื้นที่ มุ่งยกระดับภาคอุตสาหกรรมให้สามารถอยู่กับชุมชนได้ สร้างภาพลักษณ์และคุณค่าใหม่ของอุตสาหกรรม ตามแนวอุตสาหกรรมวิถีใหม่ มุ่งสู่ความสําเร็จ 4 มิติ คือ 1) ความสําเร็จทางธุรกิจ 2) การดูแลสังคมโดยรอบโรงงานอุตสาหกรรม 3) การดูแลรักษาสิ่งแวดล้อมที่ตอบโจทย์ไทยและประชาคมโลก 4) การกระจายรายได้ให้แก่ประชาชน และมีชีวิตความเป็นอยู่ที่ดีขึ้น
ทั้งนี้ ผู้ตรวจภาสกรฯ ได้ให้ข้อเสนอแนะการตรวจราชการ สอจ.นครศรีธรรมราช ดังนี้ ให้ส่งเสริมสถานประกอบการดีมี MIND ให้ครบทั้ง 4 มิติ ใน 1 โรงงาน โดยสามารถนําผู้ประกอบการในพื้นที่ ซึ่งนํานโยบาย MIND ไปใช้และประสบความสําเร็จทั้ง 4 มิติ มาเป็น Success Case การติดตามโรงงานอุตสาหกรรมที่ยังไม่เข้ารายงานข้อมูลกลางของกระทรวงอุตสาหกรรม iSingleForm ให้ทํารายงานให้ครบถ้วน และหากพบปัญหาอุปสรรคให้เจ้าหน้าที่ประสานหน่วยงานที่รับผิดชอบเพื่ออํานวยความสะดวกให้ผู้ประกอบการสามารถทําการรายงานได้ ให้ สอจ. ประชาสัมพันธ์และเชิญชวนโรงงานสมัครเพื่อขอการรับรองอุตสาหกรรมสีเขียว (GI) โดยชี้แจงถึงความสําคัญและสิ่งที่เป็นประโยชน์จากการได้รับการรับรองอุตสาหกรรมสีเขียว (GI) รวมถึงให้ สอจ. ดําเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กําหนดไว้ เนื่องจากจังหวัดนครศรีธรรมราช เป็นพื้นที่เขตพัฒนาเศรษฐกิจพิเศษในพื้นที่ระเบียงเศรษฐกิจของภาคใต้ สอจ. ควรรวบรวมปัญหาอุปสรรคในพื้นที่จังหวัดนครศรีธรรมราช เพื่อนําเสนอและหาแนวทางในสนับสนุนการเติบโตของภาคอุตสาหกรรม ทั้งนี้ผู้ตรวจภาสกรฯ และคณะลงพื้นที่ไปตรวจเยี่ยมการดําเนินงานด้านการส่งเสริมอาชีพปลูกกาแฟสายพันธุ์อาราบิกาแก่ราษฎรและการคั่วกาแฟ ของห้างหุ้นส่วนจํากัด ศิริเฟลด์สปา ผู้ประกอบการเหมืองแร่ ณ อําเภอพรหมคีรี และอําเภอนบพิตํา และได้ให้กําลังใจในการปฏิบัติงานของเจ้าหน้าที่ และขอให้ปฏิบัติงานอย่างบูรณาการร่วมกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ และประชาชนต่อไป
รัฐบาลไทย-ข่าวทำเนียบรัฐบาล-กรมทางหลวง เปิดเผยความคืบหน้าโครงการก่อสร้างทางหลวงสายเลี่ยงเมืองหนองคาย (ด้านตะวันออก) ตอน 2 และ 3 แล้วเสร็จ เหลือเพียงทางแยกต่างระดับ คืบหน้ากว่า 80% คาดเปิดใช้เดือนเมษายน 2567
วันอังคารที่ 5 กันยายน 2566
กรมทางหลวง เปิดเผยความคืบหน้าโครงการก่อสร้างทางหลวงสายเลี่ยงเมืองหนองคาย (ด้านตะวันออก) ตอน 2 และ 3 แล้วเสร็จ เหลือเพียงทางแยกต่างระดับ คืบหน้ากว่า 80% คาดเปิดใช้เดือนเมษายน 2567
....
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินการโครงการก่อสร้างทางหลวงสายเลี่ยงเมืองหนองคาย (ด้านตะวันออก) ตอน 2 และตอน 3 ระยะทาง 16.127 กิโลเมตร แล้วเสร็จ เพิ่มประสิทธิภาพรองรับการจราจร สนับสนุนระบบคมนาคมและการขนส่งระหว่างไทย - สปป.ลาว โครงการฯ เป็นส่วนหนึ่งของโครงการพัฒนาทางหลวงรองรับเขตเศรษฐกิจพิเศษหนองคาย สนับสนุนการเชื่อมโยงกับ สปป.ลาว ผ่านสะพานมิตรภาพไทย - ลาว แห่งที่ 1 (หนองคาย) เป็นเส้นทางเชื่อมโยงพื้นที่เศรษฐกิจกับประเทศเพื่อนบ้าน อยู่ในแผนโครงการพัฒนาโครงข่ายทางหลวงเพื่อสนับสนุนยุทธศาสตร์โลจิสติกส์ และเป็นโครงการสําคัญตามมติคณะกรรมการร่วมภาครัฐและเอกชน (กรอ.) เส้นทางนี้สามารถเชื่อมโยงทางหลวงหมายเลข 2 (ถนนมิตรภาพ) และทางหลวงหมายเลข 212 เป็นทางเลือกในการสัญจรที่สามารถอํานวยความสะดวกแก่ผู้ใช้ทางโดยไม่ผ่านตัวเมืองหนองคาย สําหรับก่อสร้างแบ่งเป็น 3 ตอน รวมระยะทาง 23.402 กิโลเมตร ได้แก่ ตอน 1 ระยะทาง 7.275 กิโลเมตร ตอน 2 ระยะทาง 11.600 กิโลเมตร และตอน 3 ระยะทาง 4.527 กิโลเมตร ในพื้นที่อําเภอเมืองหนองคาย จังหวัดหนองคาย ปัจจุบัน ทล. ได้ดําเนินการก่อสร้างตอน 2 และตอน 3 แล้วเสร็จ มีจุดเริ่มต้นบนทางหลวงหมายเลข 247 ที่ กม. 0+000 และสิ้นสุดที่ กม. 16+127 ลักษณะโครงการเป็นการก่อสร้างทางเลี่ยงเมืองแนวใหม่ มาตรฐานชั้นทางพิเศษขนาด 4 ช่องจราจร (ไป - กลับ) ช่องจราจรกว้าง 3.50 เมตร แบ่งทิศทางการจราจรด้วยเกาะกลางแบบเกาะร่อง ผิวจราจรแอสฟัสท์ติกคอนกรีต ก่อสร้างสะพานข้ามคลอง จุดกลับรถ และสะพานทางแยกต่างระดับเชื่อมต่อกับทางหลวงหมายเลข 212 สายหนองคาย - อุบลราชธานี วงเงินงบประมาณ 1,349,204,700 บาท
สําหรับตอน 1 ขณะนี้อยู่ระหว่างดําเนินการก่อสร้าง มีลักษณะโครงการเป็นการก่อสร้างทางหลวงแนวใหม่บนทางหลวงหมายเลข 247 จุดเริ่มต้นที่ กม. 0+000 สิ้นสุดที่ กม. 1+525 เป็นมาตรฐานชั้นทางพิเศษขนาด 4 ช่องจราจร (ไป - กลับ) ความกว้างช่องจราจร 3.50 เมตร ผิวจราจรแอสฟัลท์ติกคอนกรีต แบ่งทิศทางการจราจรด้วยเกาะกลางแบบเกาะร่อง ก่อสร้างสะพานทางแยกต่างระดับ (Interchange Bridge) และสะพานกลับรถ (U-turn Bridge) รวมทั้งก่อสร้างขยายคันทางแนวเดิมจาก 4 ช่องจราจร เป็น 6 ช่องจราจร (ไป - กลับ) บน ทล.2 ที่ กม. 502+000 สิ้นสุดที่ กม. 507+750 และขยายคันทางคู่ขนาน รวมระยะทาง 7.275 กิโลเมตร วงเงินงบประมาณ 1,544,634,300 บาท มีความคืบหน้ากว่า 80% ทั้งนี้ คาดว่าจะแล้วเสร็จและเปิดให้บริการประชาชนได้เต็มรูปแบบในเดือนเมษายน 2567 และเมื่อโครงการฯ แล้วเสร็จจะช่วยเพิ่มประสิทธิภาพคมนาคมขนส่งให้มีความสะดวก รวดเร็ว และปลอดภัยในการเดินทาง เพิ่มขีดความสามารถในการรองรับปริมาณการจราจร ส่งเสริมการพัฒนาด้านโลจิสติกส์ การขนส่งสินค้า เชื่อมโยงพื้นที่เศรษฐกิจกับ สปป.ลาว ผ่านทางสะพานมิตรภาพไทย - ลาว แห่งที่ 1 และรองรับตามความร่วมมือด้านเศรษฐกิจกลุ่มประเทศอาเซียนได้อย่างมีประสิทธิภาพ
รัฐบาลไทย-ข่าวทำเนียบรัฐบาล-กระทรวงยุติธรรม มอบประกาศนียบัตร เข็มวิทยฐานะให้กับผู้ผ่านการฝึกอบรมหลักสูตร “ผู้บริหารงานยุติธรรมระดับต้น (บธต.)” รุ่นที่ ๓๑
วันอังคารที่ 5 กันยายน 2566
05/09/2566
กระทรวงยุติธรรม มอบประกาศนียบัตร เข็มวิทยฐานะให้กับผู้ผ่านการฝึกอบรมหลักสูตร “ผู้บริหารงานยุติธรรมระดับต้น (บธต.)” รุ่นที่ ๓๑
กระทรวงยุติธรรม มอบประกาศนียบัตร เข็มวิทยฐานะให้กับผู้ผ่านการฝึกอบรมหลักสูตร “ผู้บริหารงานยุติธรรมระดับต้น (บธต.)” รุ่นที่ ๓๑
ในวันอังคารที่ ๕ กันยายน ๒๕๖๖ เวลา ๑๐.๐๐ น. นายวัลลภ นาคบัว รองปลัดกระทรวงยุติธรรม เป็นประธานในพิธีมอบประกาศนียบัตร เข็มวิทยฐานะและพิธีปิดการฝึกอบรมหลักสูตร “ผู้บริหารงานยุติธรรมระดับต้น (บธต.)” รุ่นที่ ๓๑ โดยมีนายสํารวม บุญเสริม ผู้ช่วยปลัดกระทรวงยุติธรรม นางสาวแสงนภา ศรสิทธิ์ ผู้อํานวยการสถาบันพัฒนาบุคลากรกระทรวงยุติธรรม ผู้ผ่านการฝึกอบรมฯ และเจ้าหน้าที่ที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๑๐-๐๙ (Auditorium) อาคารกระทรวงยุติธรรม
สําหรับโครงการฝึกอบรมหลักสูตร “ผู้บริหารงานยุติธรรมระดับต้น (บธต.)” รุ่นที่ ๓๑ จัดขึ้นเพื่อเสริมสร้างความรู้ เจตคติ และสมรรถนะเบื้องต้นของการเป็นผู้บริหารงานยุติธรรม สร้างความตระหนักถึงบทบาทหน้าที่ในการพัฒนาตนเอง พัฒนางาน และพัฒนาการทํางานร่วมกับผู้อื่นได้อย่างมีประสิทธิภาพ รวมทั้งสามารถจัดการงานในหน่วยงานตามที่ได้รับมอบหมายให้เกิดประโยชน์สูงสุด และ เพื่อเป็นเวทีในการแลกเปลี่ยนเรียนรู้ ประสบการณ์ และเสริมสร้างเครือข่ายในการทํางานร่วมกับผู้เข้ารับการอบรมจากส่วนราชการต่าง ๆ ในกระทรวงยุติธรรม โดยสถาบันพัฒนาบุคลากรกระทรวงยุติธรรม ได้จัดอบรมในรูปแบบผสมผสาน ระหว่างวันที่ ๑๗ สิงหาคม – ๕ กันยายน ๒๕๖๖ มีผู้เข้ารับการฝึกอบรม ซึ่งเป็นข้าราชการในสังกัดกระทรวงยุติธรรมที่ดํารงตําแหน่งประเภทวิชาการ ระดับชํานาญการ และประเภททั่วไป ระดับอาวุโส จํานวน ๗๐ คน
ในการนี้ รองปลัดกระทรวงยุติธรรม ได้มอบโอวาทแก่ผู้เข้ารับการอบรมโดยมีใจความสําคัญตอนหนึ่งว่า “หลักสูตรนี้จะสามารถส่งต่อความรู้ ความเข้าใจ ประสบการณ์ และภาพรวมของระบบราชการของกระทรวงยุติธรรมเพื่อเป็นที่พึ่งให้กับพี่น้องประชาชนได้ ถ้าเราร่วมมือ ร่วมแรงร่วมใจ และนําความรู้ ประสบการณ์ที่ได้รับไปปรับใช้ในการปฏิบัติหน้าที่ราชการได้อย่างมีประสิทธิภาพ เกิดผลสัมฤทธิ์ต่อกระทรวงยุติธรรม และปฏิบัติหน้าที่เพื่อประโยชน์สุขของประชาชน”
รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรีชุดใหม่ เข้าเฝ้าฯ ถวายสัตย์ปฏิญาณก่อนเข้ารับหน้าที่
วันอังคารที่ 5 กันยายน 2566
05/09/2566
นายกรัฐมนตรีนําคณะรัฐมนตรีชุดใหม่ เข้าเฝ้าฯ ถวายสัตย์ปฏิญาณก่อนเข้ารับหน้าที่
นายกรัฐมนตรีนําคณะรัฐมนตรีชุดใหม่ เข้าเฝ้าฯ ถวายสัตย์ปฏิญาณก่อนเข้ารับหน้าที่
วันนี้ (5 กันยายน 2566) เวลา 11.00 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะรัฐมนตรีชุดใหม่ ที่ทรงพระกรุณาโปรดเกล้าฯ แต่งตั้งเมื่อวันที่ 1 กันยายน 2566 ได้เดินทางมายังตึกสันติไมตรี ทําเนียบรัฐบาล โดยนายกรัฐมนตรีและคณะรัฐมนตรี ได้ถ่ายภาพเดี่ยวในชุดปกติขาว ก่อนที่นายกรัฐมนตรีจะนําคณะรัฐมนตรี ออกเดินทางโดยรถตู้ VIP ที่สํานักเลขาธิการนายกรัฐมนตรีจัดเตรียมไว้ ไปยังพระที่นั่งอัมพรสถาน เพื่อเข้าเฝ้าฯ ถวายสัตย์ปฏิญาณก่อนเข้ารับหน้าที่ในเวลา 14.00 น.
รัฐบาลไทย-ข่าวทำเนียบรัฐบาล-หน.ผู้ตรวจฯ วิษณุ  ลงพื้นที่อำนาจเจริญ  ตรวจราชการรอบ 2  พร้อมให้คำแนะนำแนวการดำเนินงานตรวจกำกับโรงงานตามนโยบาย "ตรวจสุดซอย" เพื่อให้เกิดผลสำเร็จของการปฏิบัติงานอย่างสูงสุด
วันอังคารที่ 5 กันยายน 2566
05/09/2566
หน.ผู้ตรวจฯ วิษณุ  ลงพื้นที่อํานาจเจริญ  ตรวจราชการรอบ 2  พร้อมให้คําแนะนําแนวการดําเนินงานตรวจกํากับโรงงานตามนโยบาย "ตรวจสุดซอย" เพื่อให้เกิดผลสําเร็จของการปฏิบัติงานอย่างสูงสุด
หน.ผู้ตรวจฯ วิษณุ  ลงพื้นที่อํานาจเจริญ  ตรวจราชการรอบ 2  พร้อมให้คําแนะนําแนวการดําเนินงานตรวจกํากับโรงงานตามนโยบาย "ตรวจสุดซอย" เพื่อให้เกิดผลสําเร็จของการปฏิบัติงานอย่างสูงสุด
วันที่ 29 สิงหาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) ตรวจราชการกรณีปกติ 2/2566 สํานักงานอุตสาหกรรมจังหวัดอํานาจเจริญ โดยมีนายปิยะ ท้วมเกร็ด อุตสาหกรรมจังหวัดอํานาจเจริญ และเจ้าหน้าที่ให้การต้อนรับและรายงานผลการดําเนินงานของสํานักงานอุตสาหกรรมจังหวัด (ตามแบบรายงานผลการปฏิบัติราชการรอบที่ 2/2566) ตามประเด็นการตรวจราชการ ซึ่ง หน.ผู้ตรวจราชการ ได้ถ่ายทอดนโยบายของ ท่านปลัดกระทรวงอุตสาหกรรมให้เจ้าหน้าที่มุ่งเน้นการใช้ "หัว และใจ" ในการทํางาน นํานโยบาย MIND ถ่ายทอดให้โรงงานในพื้นที่ มุ่งยกระดับภาคอุตสาหกรรมให้สามารถอยู่กับชุมชนได้ สร้างภาพลักษณ์และคุณค่าใหม่ของภาคอุตสาหกรรมตามแนวอุตสาหกรรมวิถีใหม่ 4 มิติ 1) ความสําเร็จทางธุรกิจ การปรับธุรกิจให้เหมาะสมกับโลกอนาคต 2) การดูแลสังคมโดยรอบโรงงานอุตสาหกรรม ทั้งยามปกติและเมื่อเกิดวิกฤต 3) การดูแลรักษาสิ่งแวดล้อมที่ตอบโจทย์ไทยและประชาคมโลก 4) การกระจายรายได้ให้แก่ประชาชน และมีชีวิตความเป็นอยู่ที่ดีขึ้น เน้น “การสร้างงาน สร้างอาชีพ” และกระตุ้นผู้ประกอบการให้ดําเนินธุรกิจเพื่อสังคม (Social Enterprise : SE) ทํางานร่วมกับชุมชน และเครือข่ายเพื่อพัฒนาคุณภาพชีวิตให้ประชาชนในพื้นที่อย่างจริงจัง
.
และ หน.ผตร.อก ได้ให้ข้อเสนอแนะการตรวจราชการ ดังนี้ เน้นย้ําการประชาสัมพันธ์ทําความเข้าใจ และส่งเสริมให้โรงงานอุตสาหกรรมประกอบการตาม นโยบาย MIND ให้ครบทั้ง 4 มิติ ใน 1 โรงงาน การตรวจ กํากับกิจการโรงงานและกิจการเหมืองแร่ ให้ประกอบการให้ถูกต้องตามกฎหมาย ตามแผนงานที่ได้กําหนดไว้ให้ครบถ้วน ให้ สอจ. ติดตามให้โรงงานเข้าใช้ระบบ i-Industry ให้ครบ 100% ติดตามสถานะภาพปัจจุบันของผู้ประกอบการที่กู้เงินกองทุนต่างๆ ของ อก. อย่างต่อเนื่อง กรณีพบปัญหาในการประกอบกิจการจะได้เข้าไปช่วยแก้ไขปัญหาได้อย่างรวดเร็ว ป้องกันการเกิดหนี้สูญ (NPL) รวบรวมจัดเก็บข้อมูลของมูลค่าเพิ่มทางเศรษฐกิจที่เกิดขึ้นจากการดําเนินงานโครงการพัฒนาภาคอุตสาหกรรมในพื้นที่ ทุกการดําเนินของ สอจ. เบิกจ่ายและใช้จ่ายงบประมาณให้เป็นไปตามเป้าหมายตามมติ ครม. พร้อมให้คําแนะนําแนวการดําเนินงานตรวจกํากับโรงงานตามนโยบาย "ตรวจสุดซอย" เพื่อให้เกิดผลสําเร็จของการปฏิบัติงานอย่างสูงสุด
สุดท้าย ได้ให้กําลังใจในการปฏิบัติงานของ สอจ.อํานาจเจริญ และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการและประชาชน ต่อไป
รัฐบาลไทย-ข่าวทำเนียบรัฐบาล-กรมรางเผยเมื่อวาน (1 กันยายน 2566) ศุกร์ต้นเดือนกันยายน มีผู้ใช้บริการรถไฟฟ้า BTS สายสุขุมวิทและสายสีลมสูงสุด ส่งผลให้มีผู้ใช้ระบบรางรวม 1,758,544 คน-เที่ยว สูงสุดอีกครั้ง
วันเสาร์ที่ 2 กันยายน 2566
กรมรางเผยเมื่อวาน (1 กันยายน 2566) ศุกร์ต้นเดือนกันยายน มีผู้ใช้บริการรถไฟฟ้า BTS สายสุขุมวิทและสายสีลมสูงสุด ส่งผลให้มีผู้ใช้ระบบรางรวม 1,758,544 คน-เที่ยว สูงสุดอีกครั้ง
...
นายพิเชฐ  คุณาธรรมรักษ์ อธิบดีกรมการขนส่งทางราง กระทวงคมนาคม เปิดเผยว่า เมื่อวันศุกร์ที่ 1 กันยายน 2566 (เมื่อวาน) ซึ่งเป็นวันศุกร์ต้นเดือนกันยายน 2566 มีผู้ใช้บริการรถไฟฟ้า BTS เพิ่มขึ้นมากสุด ทําให้มีผู้ใช้บริการระบบราง รวมเป็น 1,758,544 คน-เที่ยว สูงที่สุดอีกครั้ง (Another New High) ตั้งแต่มีสถานการณ์การแพร่ระบาดของเชื้อไวรัสโคโรนา 2019 (Covid-19) ประกอบด้วย รถไฟระหว่างเมือง จํานวน 76,271 คน-เที่ยว (ผู้โดยสารเชิงพาณิชย์ 26,420 คน-เที่ยว และผู้โดยสารเชิงสังคม 49,851 คน-เที่ยว) และรถไฟฟ้าในเขตกรุงเทพมมหานครและปริมณฑล จํานวน 1,682,273 คน-เที่ยว ประกอบด้วย
1) รถไฟฟ้า Airport Rail Link จํานวน 76,484 คน-เที่ยว
2) รถไฟฟ้าชานเมืองสายสีแดง จํานวน 28,058 คน-เที่ยว (รวมจํานวนผู้โดยสารรถไฟทางไกลมาต่อสายสีแดงฟรี จํานวน 196 คน-เที่ยว)
3) รถไฟฟ้าสายเฉลิมรัชมงคล (สายสีน้ําเงิน) จํานวน 518,232 คน-เที่ยว
4) รถไฟฟ้าสายฉลองรัชธรรม (สายสีม่วง) จํานวน 76,688 คน-เที่ยว
5) รถไฟฟ้าสายสีเขียว จํานวน 930,903 คน-เที่ยว (นิวไฮ ตั้งแต่มี  covid-19)
6) รถไฟฟ้าสายสีทอง จํานวน 8,003 คน-เที่ยว
7) รถไฟฟ้าสายสีเหลือง จํานวน 43,905 คน-เที่ยว
โดยจํานวนผู้ใช้บริการระบบรางสูงสุดก่อนหน้านี้ไม่นาน เกิดขึ้นเมื่อวันศุกร์ที่ 25 สิงหาคม  2566 จํานวน 1,757,790 คน-เที่ยว แต่เมื่อวานนี้ มีผู้ใช้บริการระบบรางเพิ่มขึ้นอีก โดยเฉพาะสาย  รถไฟฟ้าสายสุขุมวิทและสายสีลม มากสุดตั้งแต่มีสถานการณ์โควิด จึงเป็นการทําสถิติใหม่อีกครั้ง
ทั้งนี้ ขร. ขอให้ทุกท่านมีความสุขในการเดินทางช่วงวันหยุด ใช้เวลากับครอบครัว ร่วมไปกับการใช้บริการระบบขนส่งทางรางไทย
รัฐบาลไทย-ข่าวทำเนียบรัฐบาล-สธ.ดูแลความก้าวหน้า "พยาบาล" เร่งประเมินกลุ่มหัวหน้างานเข้าสู่ตำแหน่ง "ชำนาญการพิเศษ-เชี่ยวชาญ"
วันเสาร์ที่ 2 กันยายน 2566
สธ.ดูแลความก้าวหน้า "พยาบาล" เร่งประเมินกลุ่มหัวหน้างานเข้าสู่ตําแหน่ง "ชํานาญการพิเศษ-เชี่ยวชาญ"
ปลัดกระทรวงสาธารณสุข เผย ความก้าวหน้าการกระจายตําแหน่งพยาบาลวิชาชีพ "ชํานาญการพิเศษ" 10,124 ตําแหน่ง ตามหลักเกณฑ์ ก.พ. ลําดับแรกจะกําหนดให้หัวหน้ากลุ่มงาน หัวหน้างาน หัวหน้าหอผู้ป่วย รพ.ศูนย์/รพ.ทั่วไปให้ครบตามโครงสร้าง และหัวหน้างานต่างๆ ใน รพ.ชุมชน พร้อ
ปลัดกระทรวงสาธารณสุข เผย ความก้าวหน้าการกระจายตําแหน่งพยาบาลวิชาชีพ "ชํานาญการพิเศษ" 10,124 ตําแหน่ง ตามหลักเกณฑ์ ก.พ. ลําดับแรกจะกําหนดให้หัวหน้ากลุ่มงาน หัวหน้างาน หัวหน้าหอผู้ป่วย รพ.ศูนย์/รพ.ทั่วไปให้ครบตามโครงสร้าง และหัวหน้างานต่างๆ ใน รพ.ชุมชน พร้อมเพิ่มระดับ "เชี่ยวชาญ" เฉพาะสาขาให้ครบทุกกลุ่มงาน เร่งประเมินบุคคลเข้าสู่ตําแหน่งภายในปีนี้ เพิ่มความก้าวหน้าในวิชาชีพ
นพ.โอภาส การย์กวินพงศ์ ปลัดกระทรวงสาธารณสุข กล่าวถึงการดูแลความก้าวหน้าของบุคลากรทางการแพทย์และสาธารณสุข ว่า กระทรวงสาธารณสุขให้ความสําคัญในการดูแลทุกวิชาชีพ ทั้งเรื่องค่าตอบแทน ความก้าวหน้า และสวัสดิการต่างๆ เพื่อเป็นขวัญและกําลังใจให้แก่ผู้ปฏิบัติงาน ล่าสุดเรื่องระดับชํานาญการพิเศษของพยาบาลวิชาชีพ หลังจากที่สํานักงานคณะกรรมการข้าราชการพลเรือน (ก.พ.) อนุมัติตําแหน่งระดับชํานาญการพิเศษของพยาบาลให้แก่กระทรวงสาธารณสุข จํานวน 10,124 ตําแหน่ง โดยให้กระจายอย่างเหมาะสมและเป็นธรรม กําหนดตําแหน่งตามภาระงานที่แท้จริง จึงได้ส่งข้อมูลให้หน่วยงานร่วมกันตรวจสอบโดยต้องผ่านความเห็นชอบของผู้ตรวจราชการกระทรวงฯ และส่งให้สํานักงานปลัดกระทรวงฯ ภายในวันที่ 15 กันยายนนี้ เพื่อเสนอ อ.ก.พ.กระทรวงสาธารณสุข กําหนดตําแหน่งต่อไป หลังจากนั้นจะเป็นการประกาศเพื่อคัดเลือกและประเมินบุคคลเข้าสู่ตําแหน่ง
โดยลําดับแรกในส่วนของโรงพยาบาลศูนย์/โรงพยาบาลทั่วไป กําหนดเพิ่มตําแหน่งระดับชํานาญการพิเศษให้หัวหน้ากลุ่มงาน หัวหน้างาน หัวหน้าหอผู้ป่วย ให้ครบ 16 กลุ่มงานตามโครงสร้าง ส่วนโรงพยาบาลชุมชน เดิมมีระดับชํานาญการพิเศษเฉพาะหัวหน้าพยาบาลและหัวหน้ากลุ่มงานบริการปฐมภูมิและองค์รวม ได้เพิ่มตําแหน่งระดับชํานาญการพิเศษในส่วนของหัวหน้างานผู้ป่วยนอก ผู้ป่วยอุบัติเหตุฉุกเฉิน ผู้ป่วยใน และอาจมีงานพยาบาลผู้ป่วยผ่าตัด งานการพยาบาลผู้คลอด งานพยาบาลผู้ป่วยหนัก และงานการพยาบาลควบคุมและป้องกันการติดเชื้อในโรงพยาบาล โดยพิจารณาตามภาระงานและหลักเกณฑ์ความก้าวหน้าของพยาบาล
นพ.โอภาสกล่าวต่อว่า นอกจากนี้ อ.ก.พ.กระทรวงสาธารณสุข ยังอนุมัติกําหนดตําแหน่งระดับเชี่ยวชาญของพยาบาลเพิ่ม โดยกลุ่มโรงพยาบาลศูนย์/โรงพยาบาลทั่วไป เดิมมีหัวหน้ากลุ่มภารกิจด้านการพยาบาล 78 แห่ง และพยาบาลผู้เชี่ยวชาญเฉพาะสาขา 5 ด้าน จํานวน 72 ตําแหน่ง จะเพิ่มพยาบาลผู้เชี่ยวชาญเฉพาะสาขาให้ครบ 16 กลุ่มงานตามโครงสร้าง ขณะที่โรงพยาบาลชุมชน ระดับแม่ข่าย เดิมหัวหน้าพยาบาลเป็นระดับชํานาญการพิเศษ จะเพิ่มเป็นระดับเชี่ยวชาญ จํานวน 41 ตําแหน่ง ทั้งนี้ กระบวนการประเมินคัดเลือกบุคคลเข้าสู่ตําแหน่งจะดําเนินการอย่างรอบคอบ เป็นธรรม โดยให้โรงพยาบาลแต่ละแห่งดําเนินการให้แล้วเสร็จภายในสิ้นปี 2566 จากนั้นจะให้ส่งผลงานประเมินภายใน 6 เดือน เพื่อให้คณะกรรมการพิจารณาผลงานและเสนอออกคําสั่งแต่งตั้งต่อไป
************************************* 2 กันยายน 2566
รัฐบาลไทย-ข่าวทำเนียบรัฐบาล-โฆษกรัฐบาลชี้แจงการเดินทางร่วมการประชุม UNGA78 ของนายกรัฐมนตรี คุ้มค่าภารกิจแน่นตลอดช่วงเวลา ทั้งที่เกี่ยวข้องกับ พหุภาคี ทวิภาคี และเพื่อพัฒนาศักยภาพทางเศรษฐกิจ
วันพุธที่ 20 กันยายน 2566
20/09/2566
โฆษกรัฐบาลชี้แจงการเดินทางร่วมการประชุม UNGA78 ของนายกรัฐมนตรี คุ้มค่าภารกิจแน่นตลอดช่วงเวลา ทั้งที่เกี่ยวข้องกับ พหุภาคี ทวิภาคี และเพื่อพัฒนาศักยภาพทางเศรษฐกิจ
ดึงดูดการลงทุนเข้าประเทศ
วันนี้ (19 กันยายน 2566) เวลา 12.30 น. (เวลาท้องถิ่นนครนิวยอร์ก) นายชัย วัชรงค์ โฆษกประจําสํานักนายกรัฐมนตรีชี้แจง ต่อข้อครหาของการเดินทางมาปฏิบัติภารกิจของนายกรัฐมนตรี ดังนี้
ขณะนี้ โฆษกประจําสํานักนายกรัฐมนตรี อยู่ที่นครนิวยอร์ก ประเทศสหรัฐอเมริกาโดยท่านนายกรัฐมนตรีเดินทางถึงเมื่อตีสองที่ผ่านมา (19 กันยายน 2566) และมีภารกิจในการเดินทางมาร่วมประชุมค่อนข้างมาก ซึ่งโฆษกประจําสํานักนายกรัฐมนตรีได้ชี้แจง ภารกิจของนายกรัฐมนตรีโดยแบ่งเป็น 3 ส่วนหลัก ดังนี้
1. การร่วมการประชุมระดับพหุภาคีภายใต้กรอบสมัชชาสหประชาชาติสมัยสามัญครั้งที่ 78 ซึ่งนายกรัฐมนตรีจะได้กล่าวสุนทรพจน์ในรูปแบบเดียวกับผู้นําประเทศอื่น โดยจะได้กล่าวถึงมุมมองเป้าหมายว่าด้วยการพัฒนาอย่างยั่งยืน การประชุมในกรอบของการประชุมอาเซียนซึ่งประเทศไทยเป็นเจ้าภาพและการประชุมที่เกี่ยวข้องกับการเปลี่ยนแปลงสภาพพูมิอากาศซึ่งเป็นปัญหาและความท้าทายระดับโลก รวมทั้งนายกรัฐมนตรีจะได้เข้าร่วมงานเลี้ยงรับรองจัดโดยประธานาธิบดีแห่งสหรัฐอเมริกาและภรรยาซึ่งจะถือเป็นโอกาสสําคัญให้ประเทศไทยได้กระชับความสัมพันธ์กับผู้นําระดับโลกอื่นๆ
2. การพบหารือระดับทวิภาคีกับผู้นําและบุคคลสําคัญระดับนานาชาติได้แก่ ประธานาธิบดีเกาหลีใต้ นายกรัฐมนตรีเวียดนาม นายกรัฐมนตรีมาเลเซีย เลขาธิการสหประชาชาติ ประธาน FIFA ซึ่งจะตรงกับความตั้งใจของนายกรัฐมนตรีที่จะพัฒนาการฟุตบอลไทยให้มีโอกาสมากขึ้นในเวทีโลก
3. ความตั้งใจเพื่อการพัฒนาทางเศรษฐกิจเป็นความพยายามของท่านนายกรัฐมนตรีที่ตั้งใจให้เกิดการลงทุนให้เงินทุนไหลเข้าไปในประเทศไทยผ่านการลงทุนขนาดใหญ่โดยนายกรัฐมนตรีจะได้พบกับบริษัทชั้นนําของสหรัฐฯ Blackrock SpaceX / Citibank / Tesla / Goldman Sachs / JP Morgan / Estee Lauder / Microsoft / Google ทั้งนี้หากมีการลงทุนจากบริษัทยักษ์ใหญ่เหล่านี้ จะเพิ่มเม็ดเงินหลายพันล้านในประเทศไทย
รวมทั้งจะมีกิจกรรมที่สําคัญอีก ได้แก่ การประชุมมอบนโยบายแก่ทีมประเทศไทยประจําสหรัฐฯ และการพบปะชุมชนไทยในสหรัฐฯ
กิจกรรมทั้งหมดที่ได้กล่าวมานี้ ถูกอัดแน่นในเวลา 3 วันที่นายกรัฐมนตรีปฏิบัติภารกิจที่นี่ และนายกรัฐมนตรีจะเดินทางออกจากที่นี่ คืนวันที่ 22 กันยายน 2566 แต่ด้วยการเดินทาง และความต่างของ Time Zone จะทําให้นายกรัฐมนตรีเดินทางถึงไทยเช้าวันที่ 24 กันยายน 2566
ทั้งนี้ ในส่วนของประเด็นเรื่องพาหนะการเดินทางของนายกรัฐมนตรี และผู้ร่วมเดินทาง นางสาวนัทรียา ทวีวงศ์ รองเลขาธิการนายกรัฐมนตรีฝ่ายบริหาร ได้แถลงเพื่อชี้แจงข้อสงสัยแก่สังคมแล้ว ซึ่งโฆษกประจําสํานักนายกรัฐมนตรีย้ําว่า การเดินทางมาร่วมการประชุมของนายกรัฐมนตรีครั้งนี้ ได้รับผลตอบแทนที่คุ้มค่ากับประเทศไทยอย่างแน่นอน
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ ถอดบทเรียนระดมความคิด ร่วมกับสมาคมทุเรียนไทยและภาคีต่อประเด็นปัญหาและอุปสรรคตลอดห่วงโซ่การผลิตและส่งออกทุเรียนประจำปี 2566
วันพุธที่ 20 กันยายน 2566
รองปลัดกระทรวงเกษตรฯ ถอดบทเรียนระดมความคิด ร่วมกับสมาคมทุเรียนไทยและภาคีต่อประเด็นปัญหาและอุปสรรคตลอดห่วงโซ่การผลิตและส่งออกทุเรียนประจําปี 2566
รองปลัดกระทรวงเกษตรฯ ถอดบทเรียนระดมความคิด ร่วมกับสมาคมทุเรียนไทยและภาคีต่อประเด็นปัญหาและอุปสรรคตลอดห่วงโซ่การผลิตและส่งออกทุเรียนประจําปี 2566
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานเปิดการจัดประชุมเชิงปฏิบัติการถอดบทเรียนระดมความคิด ร่วมกับสมาคมทุเรียนไทยและภาคีต่อประเด็นปัญหาและอุปสรรคตลอดห่วงโซ่การผลิตและส่งออกทุเรียนประจําปี พ.ศ. 2566 โดยสมาคมชาวสวนผลไม้จังหวัดชุมพร และเจ้าภาพร่วม ได้แก่ กรมวิชาการเกษตร ศูนย์รวม ผู้เชี่ยวชาญด้านเทคโนโลยีหลังการเก็บเกี่ยวของทุเรียน สํานักงานพัฒนาการวิจัยการเกษตร (องค์การมหาชน) สมาคม พืชสวนแห่งประเทศไทย และสมาคมทุเรียนไทย ได้มีกําหนด ระหว่างวันที่ 20 - 21 กันยายน 2566 ณ ห้องประชุม ชั้น 1 ตึกกองวิจัยและพัฒนาวิทยาการหลังการเก็บเกี่ยวและแปรรูป โดยมีวัตถุประสงค์เพื่อรายงานสถานการณ์การผลิตและการตลาดทุเรียน ปัญหา อุปสรรคของแต่ละภาคส่วนที่เกี่ยวข้องใน ฤดูกาล 2566 อาทิ ภาคเกษตรกร ภาคเอกชน และโดยเฉพาะภาครัฐ ที่มีหน้าที่กํากับดูแลกฎระเบียบต่าง ๆ และร่วมกัน เสนอความเห็นและพัฒนาแนวทางในการขับเคลื่อนอุตสาหกรรมทุเรียนไทยในฤดูกาล 2567 และนําไปสู่การจัดทําแผน ยุทธศาสตร์ทุเรียนของแต่ละภาคส่วนต่อไป ตลอดจนทางออกสําหรับอนาคตของทุเรียนไทย ตลอดห่วงโซ่คุณค่า (Value chain) ต่อไป
รัฐบาลไทย-ข่าวทำเนียบรัฐบาล-ดีอี ร่วมสัมมนาการบริหารจัดการด้านระบบสื่อสารในภาวะวิกฤต
วันพุธที่ 20 กันยายน 2566
ดีอี ร่วมสัมมนาการบริหารจัดการด้านระบบสื่อสารในภาวะวิกฤต
ดีอี ร่วมสัมมนาการบริหารจัดการด้านระบบสื่อสารในภาวะวิกฤต
วันนี้ (20 ก.ย.66) นางสาวพิยะดา สุดกังวาล รักษาการที่ปรึกษาด้านการสื่อสารกระทรวงดิจิทัลเพื่อเศรษฐกิจและสังคม (ดีอี) เข้าร่วมงานสัมมนา เพื่อรับฟังข้อเสนอแนะและความคิดเห็นจากหน่วยงานภาครัฐ ภาคเอกชน และประชาชนต่อ (ร่าง) เพื่อระดมความคิดเห็น รับฟังข้อเสนอแนะ รวมถึงแลกเปลี่ยนประสบการณ์ แนวนโยบายที่เกี่่ยวข้องกับการบริหารจัดการด้านระบบสื่อสาร ในภาวะวิกฤต ภายใต้โครงการศึกษาแนวทางในการบริหารจัดการด้านระบบสื่อสารในภาวะวิกฤต เพื่อนําข้อเสนอแนะที่ได้ในไปพัฒนาและปรับปรุง (ร่าง) แนวนโยบายฯ ดังกล่าว ให้มีความเหมาะสม และมีประสิทธิภาพ โดยมีหน่วยงานเข้าร่วมจํานวน 136 หน่วยงาน ณ โรงแรม เซ็นทรา บาย เซ็นทารา และคอนเวนชั่น เซ็นเตอร์ แจ้งวัฒนะ กรุงเทพฯ
________________________
รัฐบาลไทย-ข่าวทำเนียบรัฐบาล-รัฐมนตรีเกษตรฯ ย้ำกรมวิชาการเกษตร ต่อยอดผลงานวิจัย เทคโนโลยีและนวัตกรรมสมัยใหม่ ให้เกษตรกรนำไปใช้ได้จริง
วันพุธที่ 20 กันยายน 2566
รัฐมนตรีเกษตรฯ ย้ํากรมวิชาการเกษตร ต่อยอดผลงานวิจัย เทคโนโลยีและนวัตกรรมสมัยใหม่ ให้เกษตรกรนําไปใช้ได้จริง
รัฐมนตรีเกษตรฯ ย้ํากรมวิชาการเกษตร ต่อยอดผลงานวิจัย เทคโนโลยีและนวัตกรรมสมัยใหม่ ให้เกษตรกรนําไปใช้ได้จริง         เพื่อยกระดับภาคการเกษตรไทยสู่สากล
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิด "งานแถลงผลงานกรมวิชาการเกษตร 2566 ในโอกาสครบรอบ 50 ปี กรมวิชาการเกษตร" ภายใต้แนวคิด “ตลาดนําการวิจัย มุ่งสู่เศรษฐกิจใหม่ ใส่ใจสิ่งแวดล้อม” พร้อมมอบนโยบายให้กับผู้บริหาร ข้าราชการ และเจ้าหน้าที่กรมวิชาการเกษตร ณ ห้องอัศวินแกรนด์บอลรูม โรงแรมอัศวิน แกรนด์ คอนเวนชั่น กรุงเทพฯ ว่า “กรมวิชาการเกษตรเป็นหน่วยงานสําคัญของกระทรวงเกษตรและสหกรณ์ ที่เป็นหน่วยงานนําทางในการพัฒนาภาคการเกษตรของประเทศไทยในยุคที่เต็มไปด้วยการเปลี่ยนแปลงที่สําคัญ จึงเน้นย้ําให้นําผลงานวิชาการที่กรมวิชาการเกษตรได้พัฒนาขึ้น ในฐานะผู้นําในการพัฒนาผลงานวิจัย เทคโนโลยี และนวัตกรรมสมัยใหม่ ที่สามารถนําไปต่อยอด ใช้ประโยชน์ได้อย่างแท้จริง สร้างคุณค่าให้กับองค์กรให้เติบโต เข้มแข็งขึ้น ภายใต้นโยบาย “ตลาดนํา นวัตกรรมเสริม เพิ่มรายได้” ซึ่งจะเป็นประโยชน์ให้กับการพัฒนาการเกษตรของประเทศอย่างมีนัยสําคัญ และยั่งยืนต่อไป”
ด้านนายระพีภัทร์ จันทรศรีวงศ์ อธิบดีกรมวิชาการเกษตร กล่าวเพิ่มเติมถึงกิจกรรมที่น่าสนใจภายในงานฯ ว่า กรมวิชาการเกษตรได้จัดเวทีการเสวนา "การขับเคลื่อนภาคเกษตรด้วยเทคโนโลยีและนวัตกรรม แบบมุ่งเป้าสู่การใช้ประโยชน์ทุกมิติ" พร้อมทั้งนิทรรศการงานวิจัย นวัตกรรม องค์ความรู้ของกรมวิชาการเกษตร อาทิ รู้ทัน รู้จริง การผลิตทุเรียนคุณภาพ เพื่อการส่งออก, นวัตกรรมพืชสวนพันธุ์ดี, วิจัยและพัฒนาข้าวโพด เพื่อการผลิตที่ตอบสนองต่อภาคอุตสาหกรรมและการบริโภคในประเทศ, พืชตระกูลถั่วเพื่อความมั่นคงทางอาหาร, การพัฒนาพืชอุตสาหกรรมด้วย นวัตกรรมงานวิจัยกรมวิชาการเกษตร, โครงการวิจัยและพัฒนาพืชสกุลกัญชาเพื่อประโยชน์ทางการแพทย์และอุตสาหกรรม, การขับเคลื่อนคาร์บอนเครดิต กับการสร้างรายได้สู่เกษตรกร เป็นต้น จึงขอเชิญชวนผู้ที่สนใจเข้าชมงานได้ ตั้งแต่วันที่ 20-22 กันยายนนี้ ตั้งแต่เวลา 08.00-16.30 น. ณ โรงแรมอัศวิน แกรนด์ คอนเวนชั่น กรุงเทพฯ
ในโอกาสนี้ รัฐมนตรีว่าการกระทรวงเกษตรฯ ได้ร่วมเป็นสักขีพยาน ในพิธีลงนามบันทึกข้อตกลงความร่วมมือ และสัญญาอนุญาตให้ใช้สิทธิ์ ระหว่างกรมวิซาการเกษตร กับ หน่วยงานภาคีเครือข่าย พร้อมทั้งมอบรางวัลผลงานวิจัยดีเด่น ประจําปี 2565 รางวัลโครงการพระราชดําริ และโครงการพิเศษดีเด่น ประจําปี 2566 รางวัลนักวิจัยดีเด่นรุ่นอาวุโส และรางวัลนักวิจัยดีเด่นรุ่นเยาว์ ประจําปี 2566 และมอบใบประกาศเกียรติคุณให้กับผู้สร้างคุณูปการแก่กรมวิชาการเกษตรอีกด้วย
รัฐบาลไทย-ข่าวทำเนียบรัฐบาล-การเข้าร่วมการประชุมสมัชชาสหประชาชาติ สมัยสามัญ ครั้งที่ 78 (UNGA78) ของนายกรัฐมนตรี
วันพุธที่ 20 กันยายน 2566
การเข้าร่วมการประชุมสมัชชาสหประชาชาติ สมัยสามัญ ครั้งที่ 78 (UNGA78) ของนายกรัฐมนตรี
ระหว่างวันที่ 18-24 กันยายน 2566
ข่าวภารกิจนายกรัฐมนตรีการเข้าร่วมการประชุมสมัชชาสหประชาชาติ สมัยสามัญ ครั้งที่ 78 (UNGA78)
นายกฯ เศรษฐา พบผู้นําการเงินรายใหญ่ของสหรัฐฯ
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถ้อยแถลงในการประชุมระดับผู้นําว่าด้วยเป้าหมายการพัฒนาที่ยั่งยืนประจําปี ค.ศ. 2023 (Sustainable Development Goals (SDG) Summit 2023)
รัฐบาลไทย-ข่าวทำเนียบรัฐบาล-ธรรมนัส-ไชยา ประสานพลังเปิดงานสัมมนา “ทำอย่างไรให้รายย่อยยั่งยืน”
วันพุธที่ 20 กันยายน 2566
ธรรมนัส-ไชยา ประสานพลังเปิดงานสัมมนา “ทําอย่างไรให้รายย่อยยั่งยืน”
ธรรมนัส-ไชยา ประสานพลังเปิดงานสัมมนา “ทําอย่างไรให้รายย่อยยั่งยืน” รับฟังข้อเรียกร้องจากกลุ่มเกษตรกรรายย่อย ภาคปศุสัตว์ พร้อมตั้งคณะทํางานอย่างจริงจัง
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายไชยา พรหมา
รัฐมนตรีช่วยว่าการกระทรวงเกษตรและสหกรณ์ เปิดงานสัมมนา “ทําอย่างไรให้รายย่อยยั่งยืน” โดยมี สมาคมผู้เลี้ยงสุกรเกษตรกรผู้เลี้ยงสุกรรายย่อย หน่วยงานราชการที่เกี่ยวข้อง หน่วยงานเอกชน ด้านปศุสัตว์ เข้าร่วม ณ ห้องประชุมกระทรวงเกษตรและสหกรณ์ สําหรับการสัมมนาในครั้งนี้ มีวัตถุประสงค์เพื่อเรียกความเชื่อมั่น ขวัญกําลังใจให้เกิดแก่เกษตรกรภาคปศุสัตว์เศรษฐกิจรายย่อยทั่วประเทศไทย ให้ดํารงอยู่ได้ในอาชีพการเลี้ยงสุกรต่อไป และเพื่อปราบปรามการลักลอบนําเข้าเนื้อสุกรเถื่อนจากต่างประเทศ ซึ่งส่งผลให้ราคาสุกรในประเทศตกต่ํา
ทั้งนี้ กลุ่มเกษตรกรได้สะท้อนปัญหาต่าง ๆ ทั้งต้นทุนการผลิตสูง ราคาผลผลิตตกต่ํา การลักลอบเนื้อสุกรแช่แข็งผิดกฎหมาย รวมถึงการระบาดของโรคอหิวาต์แอฟริกาในสุกร (ASF) เป็นต้น ซึ่งรัฐมนตรีว่าการกระทวงเกษตรและสหกรณ์ได้ให้ความมั่นใจต่อเกษตรกรว่า จะดําเนินการเรื่องนี้อย่างจริงจัง และจะประสานหน่วยงานที่เกี่ยวข้องให้ดําเนินการอย่างเป็นรูปธรรม
รมว.ธรรมนัส กล่าวว่า ภาคปศุสัตว์ต้องเข้มแข็ง จะดําเนินการป้องกันการลักลอบการนําเข้าเนื้อสุกรผิดกฎหมายอย่างจริงจัง ให้เห็นเป็นรูปธรรม โดยภายในวันนี้จะมีการแต่งตั้งคณะกรรมการปราบปรามของเถื่อนทุกประเภท ที่ดูแลเรื่องนี้โดยเฉพาะ และจะให้รัฐมนตรีช่วยว่าการกระทรวงเกษตรและสหกรณ์ทั้ง 2 ท่าน เป็นรองประธาน รวมทั้งอธิบดีที่เกี่ยวข้องของแต่ละกระทรวง ไม่ว่าจะเป็นกระทรวงยุติกรรม DSI เจ้าหน้าที่ตํารวจ กระทรวงการคลัง กระทรวงพาณิชย์ เข้ามามีส่วนร่วม อย่างไรก็ตามขอให้เกษตรกรมั่นใจว่าภายใต้การกํากับดูแลของนายเศรษฐา ทวีสิน นายกรัฐมนตรี พี่น้องเกษตรกรจะมีชีวิตความเป็นอยู่ที่ดีขึ้นอย่างแน่นอน
ด้าน รมช.ไชยา กล่าวว่า ภายใต้นโยบายด้านเกษตรกรรม “ตลาดนํา นวัตกรรมเสริม เพิ่มรายได้” ของนายเศรษฐา ทวีสิน นายกรัฐมนตรี และการบริหารกระทรวงเกษตรฯ ขอยืนยันว่า ทางกระทรวงเกษตรฯ ให้ความสําคัญกับเกษตรกรโดยเฉพาะรายย่อย จะเร่งแก้ไขปัญหา อุปสรรค เพื่อให้เกิดความอยู่ดีกินดี ด้านข้อเรียกร้องปัญหาเรื่องโรคระบาดที่เกี่ยวข้องกับสัตว์ กระทรวงเกษตรและสหกรณ์ โดยกรมปศุสัตว์ จะตั้งคณะกรรมการในการศึกษาเรื่องวัคซีนป้องกันโรคระบาดให้แก่เกษตรกรรายย่อย เพื่อเป็นการลดการพึ่งพาวัคซีนจากต่างประเทศ และทําให้เกิดความยั่งยืนต่อไป
รัฐบาลไทย-ข่าวทำเนียบรัฐบาล-พนักงาน รฟม. รับรางวัลเชิดชูเกียรติ “เพชรพัสดุ” ประจำปี 2566
วันพุธที่ 20 กันยายน 2566
พนักงาน รฟม. รับรางวัลเชิดชูเกียรติ “เพชรพัสดุ” ประจําปี 2566
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอแสดงความยินดีแก่ นางพัชนี แสนภักดี พนักงานบริหารพัสดุ 7 แผนกจัดหาพัสดุโครงการ กองจัดหาพัสดุโครงการ ฝ่ายจัดซื้อและบริการ รฟม. เนื่องในโอกาสเข้ารับรางวัลเข็มเชิดชูเกียรติ “เพชรพัสดุ” และประกาศเกียรติคุณ ประจําปี 2566 ซึ่งสมาคมนักบริหารพัสดุแห่งประเทศไทย ได้มอบให้เพื่อเชิดชูเกียรติและเผยแพร่เกียรติคุณของนักบริหาร และผู้ปฏิบัติงานด้านการพัสดุดีเด่น ตลอดจนเป็นแบบอย่างที่ดีให้แก่เพื่อนร่วมงาน ในการพัฒนาการดําเนินงานจัดซื้อจัดจ้าง การบริหารงานพัสดุ และการปฏิบัติงานสําเร็จลุล่วงได้อย่างมีประสิทธิภาพ โปร่งใสและสามารถตรวจสอบได้ โดยได้รับเกียรติจาก นางสาวกุลยา ตันติเตมิท อธิบดีกรมบัญชีกลาง เป็นผู้มอบรางวัล ณ แหล่งสมาคมฯ กองพลทหารม้าที่ 2 รักษาพระองค์ ถนนพหลโยธิน เขตพญาไท กรุงเทพมหานคร ติดตามข้อมูลข่าวสารของ รฟม. ได้ที่ เว็บไซต์ รฟม. www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-นายกฯ เศรษฐา พบผู้นำการเงินรายใหญ่ของสหรัฐฯ
วันพุธที่ 20 กันยายน 2566
20/09/2566
นายกฯ เศรษฐา พบผู้นําการเงินรายใหญ่ของสหรัฐฯ
นายกฯ เศรษฐา พบผู้นําการเงินรายใหญ่ของสหรัฐฯ
เช้านี้ (วันที่ 19 กันยายน 2566) เวลา 11.30 น. ตามเวลาท้องถิ่น ณ นครนิวยอร์ก สหรัฐอเมริกา นายชัย วัชรงค์โฆษกประจําสํานักนายกรัฐมนตรี เปิดเผยว่า นายกรัฐมนตรีพบกับ Mr. Larry Fink CEO กลุ่มบริษัท BlackRock ซึ่งเป็นบริษัทผู้นําในการบริหารการเงิน และการลงทุนของโลก เพื่อศึกษาแนวทางในการลงทุนในประเทศไทย ทั้งในภาคการลงทุนขนาดเล็ก ขนาดกลาง และขนาดใหญ่ โดยเฉพาะการสนับสนุนธุรกิจที่เกี่ยวกับ Clean Energy เพื่อขยายฐานการลงทุน และการผลิตในประเทศไทย นอกจากนี้ ยังให้ความสนใจที่จะลงทุนใน Sustainability Linked Bond ที่จะออกโดยรัฐบาลไทย ซึ่งบริษัทฯ มีแนวโน้มในการลุงทุนในบริษัทในประเทศไทยเร็ว ๆ นี้
ทั้งนี้ BlackRock เป็นบริษัทจัดการลงทุนที่ใหญ่เป็นอันดับ 1 ของโลก มีสินทรัพย์ภายใต้การจัดการ ณ สิ้นไตรมาส 2 ปี 2023 9.43 ล้านล้านเหรียญดอลลาร์สหรัฐโดยมีหลาย ๆ กองทุนใหญ่ ๆ ของไทย เช่น ประกันสังคม และ กบข. มีการลงทุนผ่านการซื้อหน่วย Exchange Traded Fund (ETF) ของ BlackRock อย่างต่อเนื่อง
นอกจากนี้ BlackRock เป็นบริษัทที่ให้ความสําคัญในการลงทุนด้านความยั่งยืน (Sustainability) โดยมีแผนที่จะมีการลงทุนในหลายๆ ประเทศทั่วโลก และได้แสดงความสนใจที่จะลงทุนใน Sustainability Linked Bond ที่จะออกโดยรัฐบาลไทยในปีหน้า
ในโอกาสนี้ ทาง BlackRock กล่าวว่า SEA รวมถึงประเทศไทยเป็น ภูมิภาคที่มีศักยภาพสูงและจะมีการลงทุนในภูมิภาคนี้อย่างต่อเนื่อง
ทั้งนี้ ผลของการพบปะจะนําไปสู่การลงทุนของ BlackRock ใน Sustainability Linked Bond และ การลงทุน ด้านการเงินในประเทศไทยที่เป็นรูปธรรมและยั่งยืน ต่อไป
รัฐบาลไทย-ข่าวทำเนียบรัฐบาล-​PM meets with CEO of BlackRock
วันพุธที่ 20 กันยายน 2566
20/09/2566
​PM meets with CEO of BlackRock
​PM meets with CEO of BlackRock
September 19, 2023, at 1130hrs (New York, U.S.A. local time), Government Spokesperson Chai Wacharonke disclosed that Mr. Larry Fink, CEO of BlackRock, Inc., World’s leading asset management and investment company, based in New York City, paid a courtesy call on Prime Minister and Minister of Finance Srettha Thavisin to discuss business expansion in Thailand, especially in promoting clean energy, and investing in the Thai Government’s Sustainability Linked Bond.
BlackRock is world’s largest asset management company, with the total asset of US$9.43 trillion under its management (as of the end of 2nd quarter of 2023). A number of Thailand’s large-scale funds, i.e., Social Security Fund, and Government Pension Fund, are also investing through BlackRock's Exchange Traded Fund (ETF). The company places priority on sustainability investing, and is interest in investing in Sustainability Linked Bond to be issued by the Thai Government next year. The CEO of BlackRock also commended the Southeast Asian region, including Thailand, as high-potential region BlackRock plans to continue investing in.
The Prime Minister is satisfied with the meeting outcome which would lead to BlackRock’s tangible and sustainable investment in Thailand, especially in the Government’s Sustainability Linked Bond.
รัฐบาลไทย-ข่าวทำเนียบรัฐบาล-เคาะงบ! 2.3 พันล้านบาท สนับสนุน “ค่าอาหารกลางวัน- นมโรงเรียน” สำหรับหน่วยงานท้องถิ่น
วันพุธที่ 20 กันยายน 2566
เคาะงบ! 2.3 พันล้านบาท สนับสนุน “ค่าอาหารกลางวัน- นมโรงเรียน” สําหรับหน่วยงานท้องถิ่น
.....
ที่ประชุม ครม. (18 ก.ย. 66) อนุมัติงบกลางฯ ปี 2566 รวม 2,310,262,300 ล้านบาท เพื่อเป็นค่าใช้จ่าย สําหรับรายการเงินอุดหนุนในการสนับสนุนอาหารกลางวันและเงินอุดหนุนสําหรับสนับสนุนอาหารเสริม (นม) ให้กับหน่วยงานตามที่กระทรวงมหาดไทย (มท.) เสนอ ได้แก่:
- องค์การบริหารส่วนจังหวัด (อบจ.)
- เทศบาลนคร (ทน.)
- เทศบาลเมือง (ทม.)
- กรมส่งเสริมการปกครองท้องถิ่น (สถ.)
.
โดย มท. จะนําเงินงบกลางฯ นี้ ไปชําระเป็นค่าอาหารกลางวันและจัดซื้ออาหารเสริม (นม) ให้แก่โรงเรียน สําหรับไตรมาสที่ 4 (ห้วงเดือน ก.ย. 66) ดําเนินการตามที่ สํานักงบประมาณได้ “แจ้งผล” การพิจารณาฯ จําแนกได้ ดังนี้
1. อบจ. 4 แห่ง จํานวน 980,000 บาท
2. ทน. 20 แห่ง จํานวน 21,603,600 บาท
3. ทม. จํานวน 24,209,500 บาท
4. สถ. (ซึ่งมีจํานวนศูนย์พัฒนาเด็กเล็ก โรงเรียนสังกัดองค์การบริหารส่วนตําบลและเทศบาลตําบล และโรงเรียนสังกัดสํานักงานคณะกรรมการการศึกษาขั้นพื้นฐานที่ขอรับจัดสรรงบประมาณฯ) จํานวน 2,263,469,200 บาท
.
ส่วนการคํานวณค่าใช้จ่ายจากจํานวนนักเรียนจริงในภาคเรียนที่ 1/66 ในวงเงินงบฯ ดังกล่าว จําแนกเป็น:
1.อาหารกลางวัน เด็กปฐมวัย 773,502,400 บาท
2.อาหารกลางวัน ระดับประถมศึกษา 1,222,062,400 บาท
3.อาหารเสริม (นม) ระดับประถมศึกษา 314,697,500 บาท
.
สําหรับค่าใช้จ่ายอาหารเสริม (นม) เด็กปฐมวัย มท. ได้ปรับแผนการปฏิบัติงาน และแผนการใช้จ่ายงบประมาณเพื่อรองรับค่าใช้จ่ายไว้แล้ว
.
อ่านเพิ่มเติม คลิกhttps://www.thaigov.go.th/news/contents/details/72324
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรีชี้แจงกรณีบิลค่าไฟบางส่วนออกไปก่อนมีมติ ครม.ลดค่าไฟฟ้า
วันอังคารที่ 19 กันยายน 2566
19/09/2566
โฆษกประจําสํานักนายกรัฐมนตรีชี้แจงกรณีบิลค่าไฟบางส่วนออกไปก่อนมีมติ ครม.ลดค่าไฟฟ้า
โฆษกประจําสํานักนายกรัฐมนตรีชี้แจงกรณีบิลค่าไฟบางส่วนออกไปก่อนมีมติครม.ลดค่าไฟฟ้า
วันที่ 19 กันยายน 2566 นายชัย วัชรงค์ โฆษกประจําสํานักนายกรัฐมนตรีกล่าวชี้แจงเกี่ยวกับกรณีที่ ครม. มีมติลดค่าไฟฟ้า
เนื่องจากการไฟฟ้าส่วนภูมิภาคมีการพิมพ์และส่งบิลค่าไฟของรอบเดือนกันยายน 2566 ออกไปบางส่วนแล้วประมาณ 8 ล้านฉบับ หรือประมาน 30% ก่อนที่จะมีมติครม.ลดค่าไฟฟ้าออกมา ดังนั้น
ถ้ามติออกมาก่อน ทําใบแจ้งหนี้ที่ยังไม่ได้ออกให้ผู้ใช้ไฟฟ้าจะเป็นบิลตามมติ
แต่ถ้าวางใบแจ้งไปแล้วแต่ผู้ใช้ไฟฟ้ายังไม่ได้ชําระเงิน จะปรับปรุงบิล เวลาผู้ใช้ไฟฟ้าชําระเงินจะเป็นยอดใหม่ที่ลดแล้ว
ส่วนกรณีสุดท้าย ถ้าผู้ใช้ไฟฟ้าจ่ายเงินไปแล้ว ตามใบแจ้งหนี้ที่ยังไม่ได้ลดราคา ขอให้ผู้ใช้ไฟฟ้าไม่ต้องกังวล จะไปคืนให้โดยนําไปลดกับบิลค่าไฟเดือนถัดไป
รัฐบาลไทย-ข่าวทำเนียบรัฐบาล-“ศุภมาส อิศรภักดี” รมว.อว. แจงแต่งตั้งอธิการบดี 12 แห่งล่าช้า เหตุต้องตรวจสอบรัดกุมทุกขั้นตอน ให้ความเป็นธรรมกับทุกฝ่าย
วันพุธที่ 20 กันยายน 2566
“ศุภมาส อิศรภักดี” รมว.อว. แจงแต่งตั้งอธิการบดี 12 แห่งล่าช้า เหตุต้องตรวจสอบรัดกุมทุกขั้นตอน ให้ความเป็นธรรมกับทุกฝ่าย
“ศุภมาส อิศรภักดี” รมว.อว. แจงแต่งตั้งอธิการบดี 12 แห่งล่าช้า เหตุต้องตรวจสอบรัดกุมทุกขั้นตอน ให้ความเป็นธรรมกับทุกฝ่าย กรณี มสธ. ได้เร่งสภามหาวิทยาลัยดําเนินการโดยเร็วแล้ว ย้ํา พร้อมดูแลธรรมาภิบาลของทุกมหาวิทยาลัยอย่างเข้มงวด
เมื่อวันที่ 11 ก.ย. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ชี้แจงถึงกรณีที่นายวันชัย สอนศิริ สมาชิกวุฒิสภา กล่าวถึงการที่มหาวิทยาลัย 12 แห่งยังไม่สามารถแต่งตั้งอธิการบดีได้ เนื่องจากมีปัญหาทั้งการฟ้องร้องและการเมืองภายใน เป็นต้น และอยากให้ตนเข้าไปตรวจสอบนั้น ขอชี้แจงว่า รัฐบาลโดยกระทรวง อว. ได้ให้ความสําคัญกับระบบธรรมาภิบาล ด้านการอุดมศึกษา โดยเฉพาะการสรรหาอธิการบดี นายกสภามหาวิทยาลัยและกรรมการสภามหาวิทยาลัย ซึ่งมหาวิทยาลัยส่วนใหญ่มีพระราชบัญญัติของตนเอง มีขั้นตอนและกระบวนการสรรหาอธิการบดี นายกฯ และกรรมการสภาฯ จนถึงขั้นตอนสุดท้ายที่กระทรวง อว. ทําหน้าที่กลั่นกรอง ก่อนนําเสนอโปรดเกล้าฯ โดยสํานักนายกรัฐมนตรี ได้มีแนวทางในการเสนอโปรดเกล้าฯ อย่างรอบคอบและรัดกุม
รมว.อว.กล่าวต่อว่า ทั้งนี้ ในการดําเนินงานสรรหาฯ ซึ่งเป็นกระบวนการภายในของมหาวิทยาลัย เป็นเรื่องละเอียดอ่อนทั้งในแง่ขั้นตอน วิธีการสรรหา และคุณสมบัติของบุคคล ทําให้เกิดความล่าช้า เมื่อมีการนําเสนอมาที่กระทรวง อว. แล้วก็จะมีการตรวจสอบเพิ่มเติมอย่างรอบคอบ ให้ความยุติธรรมกับทุกฝ่าย ตลอดจนหลายกรณีที่อยู่ในการพิจารณาของศาลหรือหน่วยงานตรวจสอบภายนอกซึ่งต้องเสร็จสิ้นก่อน กระทรวง อว. จึงจะดําเนินการต่อไปได้
“กรณีของมหาวิทยาลัยสุโขทัยธรรมาธิราช (มสธ.) นั้น ปัจจุบันการดําเนินงานยังอยู่ในขั้นตอนภายในของสภามหาวิทยาลัย โดย รมว.อว. ได้แจ้งสภามหาวิทยาลัยให้เร่งดําเนินการตามอํานาจหน้าที่โดยเร็วแล้ว พร้อมจะดูแลบริหารจัดการให้มีระบบธรรมาภิบาลของมหาวิทยาลัย อย่างเข้มงวดต่อไป” นางสาวศุภมาส กล่าว